|  |  |  |
| --- | --- | --- |
| **IHU_logo_blue_gr_updated** | C:\Users\user\Dropbox\ΕΣΠΑ_27_2_15\Αρχειοθέτηση\LOGO\Δημήτρης\Κουτάκι ΓΠΑ.jpg |  |

# **ΣΥΜΒΑΣΗ ΕΡΓΑΣΙΑΣ ΓΙΑ ΤΗΝ ΠΡΑΚΤΙΚΗ ΑΣΚΗΣΗ ΦΟΙΤΗΤΩΝ**

Στη Θεσσαλονίκη σήμερα την …………………….οι παρακάτω συμβαλλόμενοι:

**Α**. **Ο Φορέας Υποδοχής με την επωνυμία …………………………………………..**,με έδρα ………………………….., ΑΦΜ ……………………….. Δ.Ο.Υ ………………………………. που εκπροσωπείται νόμιμα από τον/την ………………………………….. καλούμενος στο εξής ως «φορέας Υποδοχής».

**Β.** Ο Πρόεδρος του Τμήματος...................................................................................., (**Ονοματεπώνυμο, βαθμίδα)** του Διεθνούς Πανεπιστημίου της Ελλάδος (ΔΙ.ΠΑ.Ε.)

**Γ**. Ο/Η **φοιτητής/τρια** με τα εξής στοιχεία: **…………………………………………..**του**………….....,** κάτοικος **………………………………**οδός ………………………………………..– TK………………..**,** κάτοχος του ………………………….δελτίου αστυνομικής ταυτότητας, με αριθμό φορολογικού μητρώου ……………………………..**, Δ.Ο.Υ. ……………………………………………….**, **AMKA …………………………………………**, Κωδ. Θέσης ΑΤΛΑΣ ………………,καλούμενος/η στο εξής ως «ασκούμενος/η φοιτητής/τρια» συμφώνησαν και συνομολόγησαν τα ακόλουθα:

**Δ. ΟΡΟΙ ΣΥΜΒΑΣΗΣ**

1. Ο Φορέας Υποδοχής θα απασχολήσει τον/την φοιτητή/α…………………………………………., προκειμένου να εκπληρώσει την πρακτική του/της άσκηση ........................................ **απασχόλησης** *(συμπληρώστε πλήρης ή μερική απασχόληση)*, για τη χρονική περίοδο **από ……………………………..έως………………………………** με την ιδιότητα του/της ασκούμενου/ης. Η πρακτική άσκηση και συνεπώς και η παρούσα σύμβαση, λήγουν αυτοδικαίως, με το πέρας της υποχρεωτικής περιόδου για άσκηση του/της φοιτητή/τριας.
2. Η πρακτική άσκηση πραγματοποιείται αποκλειστικά στους χώρους εγκατάστασης ή παροχής υπηρεσιών του Φορέα Υποδοχής στους οποίους ο ασκούμενος φοιτητής παρευρίσκεται. Αν ο ασκούμενος φοιτητής μετακινηθεί εκτός των άνω χώρων στο πλαίσιο της πρακτικής άσκησής του, τα έξοδα μετακίνησης και διαμονής βαρύνουν τον φορέα υποδοχής.
3. Ο Φορέας Υποδοχής οφείλει να απασχολεί τον/την φοιτητή/τρια στα πλαίσια της πρακτικής άσκησης της ειδικότητάς του/της, να τον/την παρακολουθεί για την επιτυχή εκτέλεση του έργου που του/της ανατίθεται στο πλαίσιο της πρακτικής σε συνεργασία με τους υπεύθυνους του προγράμματος του Τμήματος **………………………………………………………..** ΔΙ.ΠΑ.Ε., οι οποίοι και μεριμνούν για την επιτυχή ολοκλήρωσή της. Η απασχόληση αυτή θα εκπληρώνει τις προϋποθέσεις άσκησης φοιτητών του Διεθνούς Πανεπιστημίου της Ελλάδος σύμφωνα με τον κανονισμό της πρακτικής άσκησης του Ιδρύματος, τις διατάξεις του άρθρου 69 του ν. 4957/2022, όπως τροποποιήθηκε και ισχύει και της ΚΥΑ 7543/2.20.2024 (5473/τ΄Β/2-10-2024). Το Τμήμα προέλευσης και ο υπεύθυνος εποπτείας από την πλευρά του φορέα απασχόλησης οφείλουν να φροντίσουν για την πρόσθετη ενημέρωση του/της ασκούμενου/νης σε θέματα ασφάλειας εργασίας και την παροχή για χρήση του απαραίτητου εξοπλισμού εφόσον αυτό απαιτείται.
4. Ο/Η φοιτητής/τρια στο χώρο της εργασίας του/της, υποχρεούται να ακολουθεί το ωράριο λειτουργίας του φορέα απασχόλησης, τους κανονισμούς ασφάλειας και εργασίας καθώς και κάθε άλλη ρύθμιση ή κανονισμό που ισχύει για το προσωπικό του φορέα απασχόλησης, όπως και κάθε εντολή του εργοδότη. Οφείλει δε να είναι επιμελής στην εργασία που κάθε φορά του/της ανατίθεται, να είναι πειθαρχημένος/η και να σέβεται τις αποφάσεις των προϊσταμένων του φορέα απασχόλησης. Για τη συμμόρφωση του/της ασκούμενου/ης με τα παραπάνω ισχύουν τα αναφερόμενα στην παρ. 5Α του άρθρου 69 του ν. 4957/2022.
5. 5.1.α.Σε περίπτωση απασχόλησης του ασκούμενου σε φορέα απασχόλησης **του Ιδιωτικού Τομέα**, ο Φορέας Απασχόλησηςκαλούμενος εφεξής **"Φορέας Υποδοχής",** του οποίου η εβδομαδιαία διάρκεια είναι μεγαλύτερη από είκοσι (20) ώρες, η οποία λογίζεται ως πλήρης απασχόληση και σύμφωνα με τα οριζόμενα στην παρ.7 του άρθρου 69 του ν.4957/2022 και το ύψος της μηνιαίας αποζημίωσης της πρακτικής άσκησης των φοιτητών Α.Ε.Ι., **αναλαμβάνει την υποχρέωση να καταβάλλει ως μηνιαία αποζημίωση το ποσό των ………………€ \*** στον/ην φοιτητή/τρια, **συμπεριλαμβανομένων των ασφαλιστικών εισφορών**, ποσοστού 1% κατά επαγγελματικού κινδύνου επί του τεκμαρτού ημερομισθίου της 12ης ασφαλιστικής κλάσης του Ηλεκτρονικού Εθνικού Φορέα Κοινωνικής Ασφάλισης (e-ΕΦΚΑ) σύμφωνα με την παρ. 1 του άρθρου 10 του ν. 2217/1994. Με την ολοκλήρωση της πρακτικής άσκησης ο φορέας απασχόλησης υποχρεούται να χορηγήσει βεβαίωση ολοκλήρωσης πρακτικής άσκησης του φοιτητή, καθώς και αποδεικτικό ολοσχερούς εξόφλησης της αποζημίωσης του/της φοιτητή/τριας, βεβαίωση ενσήμων για τους μήνες πραγματοποίησης της πρακτικής άσκησης και το υποβληθέν έντυπο Ε3.5 στο ΕΡΓΑΝΗ της διακοπής-λήξης της πρακτικής άσκησης.

5.1.β. Σε περίπτωση απασχόλησης του ασκούμενου σε φορέα απασχόλησης του Ιδιωτικού Τομέα, ο φορέας απασχόλησηςκαλούμενος εφεξής **"Φορέας Υποδοχής",** του οποίου η εβδομαδιαία διάρκεια **ισούται με είκοσι (20) ώρες**, η οποία λογίζεται ως μερικής απασχόλησης και σύμφωνα με τα οριζόμενα στην παρ.7 του άρθρου 69 του ν.4957/2022 και το ύψος της μηνιαίας αποζημίωσης της πρακτικής άσκησης των φοιτητών Α.Ε.Ι., **αναλαμβάνει την υποχρέωση να καταβάλλει ως μηνιαία αποζημίωση κατ΄ελάχιστο το ποσό των ……………….€ \*\*** στον/ην φοιτητή/τρια **συμπεριλαμβανομένων των ασφαλιστικών εισφορών**, ποσοστού 1% κατά επαγγελματικού κινδύνου επί του τεκμαρτού ημερομισθίου της 12ης ασφαλιστικής κλάσης του Ηλεκτρονικού Εθνικού Φορέα Κοινωνικής Ασφάλισης (e-ΕΦΚΑ) σύμφωνα με την παρ. 1 του άρθρου 10 του ν. 2217/1994. Με την ολοκλήρωση της πρακτικής άσκησης ο φορέας απασχόλησης υποχρεούται να χορηγήσει βεβαίωση ολοκλήρωσης πρακτικής άσκησης του φοιτητή, καθώς και αποδεικτικό ολοσχερούς εξόφλησης της αποζημίωσης του/της φοιτητή/τριας, βεβαίωση ενσήμων για τους μήνες πραγματοποίησης της πρακτικής άσκησης και το υποβληθέν έντυπο Ε3.5 στο ΕΡΓΑΝΗ της διακοπής-λήξης της πρακτικής άσκησης.

5.2.α. Σε περίπτωση απασχόλησης του ασκούμενου σε φορέα απασχόλησης **του Δημοσίου Τομέα**, ο Φορέας Απασχόλησηςκαλούμενος εφεξής **"Φορέας Υποδοχής",** του οποίου η εβδομαδιαία διάρκεια είναι μεγαλύτερη από είκοσι (20) ώρες, η οποία λογίζεται ως πλήρης απασχόληση και σύμφωνα με τα οριζόμενα στην παρ.7 του άρθρου 69 του ν.4957/2022 και το ύψος της μηνιαίας αποζημίωσης της πρακτικής άσκησης των φοιτητών Α.Ε.Ι., **αναλαμβάνει την υποχρέωση να καταβάλλει ως μηνιαία αποζημίωση το ποσό των 350,00€** στον/ην φοιτητή/τρια, **συμπεριλαμβανομένων των ασφαλιστικών εισφορών**, ποσοστού 1% κατά επαγγελματικού κινδύνου επί του τεκμαρτού ημερομισθίου της 12ης ασφαλιστικής κλάσης του Ηλεκτρονικού Εθνικού Φορέα Κοινωνικής Ασφάλισης (e-ΕΦΚΑ) σύμφωνα με την παρ. 1 του άρθρου 10 του ν. 2217/1994. Με την ολοκλήρωση της πρακτικής άσκησης ο φορέας απασχόλησης υποχρεούται να χορηγήσει βεβαίωση ολοκλήρωσης πρακτικής άσκησης του φοιτητή, καθώς και αποδεικτικό ολοσχερούς εξόφλησης της αποζημίωσης του/της φοιτητή/τριας, βεβαίωση ενσήμων για τους μήνες πραγματοποίησης της πρακτικής άσκησης και το υποβληθέν έντυπο Ε3.5 στο ΕΡΓΑΝΗ της διακοπής-λήξης της πρακτικής άσκησης.

5.2.β.Σε περίπτωση απασχόλησης του ασκούμενου σε φορέα απασχόλησης του Δημοσίου Τομέα, ο φορέας απασχόλησηςκαλούμενος εφεξής **"Φορέας Υποδοχής",** του οποίου η εβδομαδιαία διάρκεια **ισούται με είκοσι (20) ώρες**, η οποία λογίζεται ως μερικής απασχόλησης και σύμφωνα με τα οριζόμενα στην παρ.7 του άρθρου 69 του ν.4957/2022 και το ύψος της μηνιαίας αποζημίωσης της πρακτικής άσκησης των φοιτητών Α.Ε.Ι., **αναλαμβάνει την υποχρέωση να καταβάλλει ως μηνιαία αποζημίωση το ποσό των 175,00€** στον/ην φοιτητή/τρια **συμπεριλαμβανομένων των ασφαλιστικών εισφορών**, ποσοστού 1% κατά επαγγελματικού κινδύνου επί του τεκμαρτού ημερομισθίου της 12ης ασφαλιστικής κλάσης του Ηλεκτρονικού Εθνικού Φορέα Κοινωνικής Ασφάλισης (e-ΕΦΚΑ) σύμφωνα με την παρ. 1 του άρθρου 10 του ν. 2217/1994. Με την ολοκλήρωση της πρακτικής άσκησης ο φορέας απασχόλησης υποχρεούται να χορηγήσει βεβαίωση ολοκλήρωσης πρακτικής άσκησης του φοιτητή, καθώς και αποδεικτικό ολοσχερούς εξόφλησης της αποζημίωσης του/της φοιτητή/τριας, βεβαίωση ενσήμων για τους μήνες πραγματοποίησης της πρακτικής άσκησης και το υποβληθέν έντυπο Ε3.5 στο ΕΡΓΑΝΗ της διακοπής-λήξης της πρακτικής άσκησης.

1. Η Πρακτική Άσκηση φοιτητών αποζημιώνεται με την ολοκλήρωση της εκπαιδευτικής διαδικασίας της Πρακτικής Άσκησης του Τμήματος ...................................................... του ΔΙ.ΠΑ.Ε.
2. Σε κάθε περίπτωση η πρακτική άσκηση πλήρους διάρκειας δεν υπολείπεται των είκοσι (20) ωρών και δεν υπερβαίνει τις σαράντα (40) ώρες εβδομαδιαίως.
3. Ο/η φοιτητής/τρια οφείλει να διατηρεί εμπιστευτικές όλες τις πληροφορίες, στοιχεία ή τεχνογνωσία, που τυχόν λαμβάνει γνώση κατά τη διάρκεια της πρακτικής άσκησης και να χρησιμοποιεί αυτές αποκλειστικά για την ορθή εκτέλεση του φυσικού αντικειμένου της πρακτικής άσκησης.
4. Κάθε διαφορά μεταξύ των συμβαλλομένων μερών ως προς την ερμηνεία ή την εκτέλεση αυτής της σύμβασης και τις αξιώσεις που γεννώνται απ’ αυτήν, θα επιχειρείται καταρχήν να λυθεί εξωδίκως, εφόσον όμως αυτό δεν επιτευχθεί, θα λύεται δικαστικώς. Ως κατά τόπο αρμόδια Δικαστήρια ορίζονται τα Δικαστήρια της Θεσσαλονίκης και εφαρμοστέο το ελληνικό δίκαιο.
5. Η ισχύς των όρων του παρόντος συμφωνητικού άρχεται από την ανάρτηση του εντύπου Ε3.5 στο πληροφοριακό σύστημα ΕΡΓΑΝΗ. Τυχόν έναρξη της εκτέλεσης της πρακτικής άσκησης πριν την ανάρτηση στο πληροφοριακό σύστημα ΕΡΓΑΝΗ απαγορεύεται ρητώς.
6. Ο Φορέας Υποδοχής αναλαμβάνει την υποχρέωση να αναγγείλει την έναρξη της πρακτικής άσκησης του/ης φοιτητή/ριας μέσω της υποβολής του εντύπου Ε3.5 στο πληροφοριακό σύστημα ΕΡΓΑΝΗ, καθώς επίσης και τη λήξη αυτής ή τυχόν μεταβολή των όρων αυτής κατά τη διάρκεια ισχύος της παρούσας σύμβασης, σύμφωνα με τα οριζόμενα στις διατάξεις της με αριθμ. 40331/Δ1.13521 Υπουργικής Απόφασης «Επανακαθορισμός όρων ηλεκτρονικής υποβολής εντύπων αρμοδιότητας Σώματος Επιθεώρησης Εργασίας (ΣΕΠΕ) και Οργανισμού Απασχολήσεως Εργατικού Δυναμικού (Ο.Α.Ε.Δ.)» (ΦΕΚ 3520/Β/19-09-2019).
7. Ο Φορέας Υποδοχής αναλαμβάνει την υποχρέωση να παραδώσει το έντυπο της αναγγελίας έναρξης ή μεταβολής (εφόσον υπάρξει σχετική μεταβολή της σύμβασης) και το έντυπο της αναγγελίας της λήξης της πρακτικής άσκησης στον/η φοιτητή/τρια εντός πέντε (5) εργάσιμων ημερών από την ημερομηνία που δηλώθηκε η κάθε ενέργεια στο πληροφοριακό σύστημα ΕΡΓΑΝΗ. Ακολούθως, ο/η φοιτητής/τρια αναλαμβάνει την υποχρέωση να προσκομίσει τα εν λόγω έντυπα άμεσα από την παραλαβή τους στο Γραφείο Πρακτικής Άσκησης.
8. Τυχόν καταγγελία (μονομερής λύση) ή συναινετική λύση του παρόντος δύναται να πραγματοποιηθεί όσο η σύμβαση είναι ενεργή.
9. Ο/η φοιτητής/τρια και ο Φορέας Υποδοχής γνωρίζουν ότι το ΔΙ.ΠΑ.Ε. τηρεί αρχείο συλλογής και επεξεργασίας δεδομένων προσωπικού χαρακτήρα, αποδέχεται ότι δύναται να τηρεί αρχείο με τα Προσωπικά Δεδομένα του/της (όνομα, ηλικία, επάγγελμα / ειδικότητα κλπ.) και συναινούν σε αυτή την τήρηση, συλλογή και επεξεργασία δεδομένων προσωπικού χαρακτήρα, κατά τις διατάξεις του Κανονισμού (Ε.Ε.) 2016/679 (GDPR) και του ν. 4624/2019 για τις ανάγκες τήρησης νόμιμων υποχρεώσεων έναντι φορέων (ασφ. Φορέας, ΔΟΥ) και ανάρτηση στη Διαύγεια, κατ’ άρθρο 78 του ν. 4727/2020.
10. Η παρούσα Ειδική Σύμβαση συντάχθηκε σε τρία αντίγραφα, ένα για τον φορέα απασχόλησης, ένα για τον/την φοιτητή/τρια, ένα για το Τμήμα**……………………………………….** του Διεθνούς Πανεπιστημίου της Ελλάδος.

**ΟΙ ΣΥΜΒΑΛΛΟΜΕΝΟΙ**

|  |  |  |
| --- | --- | --- |
| **Για το Φορέα Απασχόλησης** | **Ο /Η Φοιτητής/α** | **Ο/Η Πρόεδρος του Τμήματος** |
|  |  |  |
|  |  |  |
|  |  |  |
|  |  |  |
| (Σφραγίδα & Υπογραφή) | (Ονοματεπώνυμο Φοιτητή) | (Ονοματεπώνυμο του Προέδρου του Τμήματος, Βαθμίδα) |
|  |  |  |

**\*** Το καταβλητέο ποσό δεν μπορεί να υπολείπεται το ποσό των 350€ σε φορέα απασχόλησης του Ιδιωτικού τομέα εφόσον η εβδομαδιαία διάρκεια είναι μεγαλύτερη από είκοσι (20) ώρες.

**\*\*** Το καταβλητέο ποσό δεν μπορεί να υπολείπεται το ποσό των 175€ σε φορέα απασχόλησης του Ιδιωτικού τομέα εφόσον η εβδομαδιαία διάρκεια ισούται με είκοσι (20) ώρες.